Ansøgning om dispensation fra lokalplan nr. 92 for sommerhusområde ved 
[adresse] 
Sagsfremstilling 
13.    Ansøgning om dispensation fra lokalplan nr. 92 for sommerhusområde ved [adresse] 
Pernille Østergaard  
                                                                                                                        Åbent 
Sagsnr.: 326-2013-59136       J.nr.: 01.02.05            Beth Friis.: 326-2014-135399 
  
[adresse] 
Ejer af et areal omfattet af "lokalplan nr. 92 for sommerhusområde ved [adresse]" søger om dispensation fra 
lokalplanen. Lokalplanområdet er endnu ikke udstykket og bebygget. Området kan ses på oversigtskort (se bilag 1). 
  
Ansøger ønsker at ændre en del af lokalplanens udstykningsplan samt ændre vejadgangen. De ønsker at starte med 
at lade 4 parceller udstykke og bebygge. Disse 4 parceller afviger fra lokalplanens udstykningsplan, som foreskriver, 
at der skal være 5 parceller på det pågældende areal. Ligeledes ansøger de om at etablere en adgangsvej til de 4 
parceller, som ikke er i fastlagt i lokalplanens bestemmelser (se bilag 2 og 3). 
  
Konkret afviges fra lokalplanen på følgende områder:  
  
§ 4.1 "Udstykning må kun foretages i overensstemmelse med den på kortbilag 03 viste udstykningsplan med 
grundstørrelser på ca. 1200 m2"  
  
§4.2 "Kommunen kan dog godkende mindre ændringer eller skelforandringer" 
  
§ 5.2 "Resedavej og Hyacintvej skal udlægges i en bredde af 8 meter. [adresse] i en bredde af 6 meter med 
grusbefæstigelse på 4 meter. Med udformning som vist på kortbilag 04."  
(Se bilag 3 og 4) 
  
Ansøger ønsker at starte med at lade lokalplanområdet bebygge i det ansøgte område, som er det mest optimale 
areal for bebyggelse, da der i meget regnfulde perioder står vand på det øvrige lokalplanområde. Lokalplanområdet 
ligger lavt med en middelterrænværdi på ca. kote 1,5 m, samtidig med at grundvandsspejlet står højt i området.  
  
Området, som ansøger ønsker at udstykke og bebygge, ligger i ca. kote 1,7-2,0 m. 
  
Kalundborg Kommunes Klimatilpasningsplan og kommuneplantillæg nr. 1 til Kommuneplan 2013-2024, som har 
været i høring i perioden fra den 15-02-2014 til den 12-03-2014 (endnu ikke endeligt vedtaget), giver anledning til at 
overveje, hvad en dispensation til det ansøgte kan betyde. Vedtages Kommuneplantillægget inkl. 
klimatilpasningsplan er lokalplanområdet beliggende i et indsatsområde for klimatilpasning. I indsatsområder for 
klimatilpasning skal der tages hensyn til "indsatsbeskrivelserne" skitseret i bilag 1 til klimatilpasningsplanen. 
Indsatsbeskrivelserne, som kan blive gældende for lokalplanområdet, foreskriver, at "en stormflod i 2100 vil være 
kritisk, specielt for Ornum og [adresse]. Løsningerne for disse områder ligger ikke lige for pga. problemer 
med stigende grundvand og oversvømmelser fra [adresse], som følge af øget nedbør. Der kan laves 
lokale digeløsninger for at udsætte problemet, men det kan være nødvendigt at tage områdets placering som 
sommerhusområde op til revision." 
  
Ansøger har oplyst, at de er villige til at imødekomme eventuelle vilkår om højere gulvkote/sokkelkote og om at 
terrænregulere, således området kommer op i kote 2,0-2,2 m og at spilde- og regnvand holdes på egen grund. 
Dette er for at undgå oversvømmelser af bebyggelsen. I forbindelse med ansøgning om byggetilladelse skal ansøger 
redegøre for, hvordan henholdsvis regnvand- og spildevandshåndteringen gribes an. 
  
Administration og forudsætninger for realisering af det øvrige lokalplanområde: 
Klimatilpasningsplanen belyser risici ved at lade lokalplanområdet bebygge. [adresse] og statistikker for den 
forventede, fremtidige havstigning peger på, at området vil blive oversvømmet ved en havvandsstand på 1,5 m over 
normal, daglig vande i 2013. Denne havvandsstigning svarer til en 5-års oversvømmelseshændelse i 2050. Det kan 
betyde, at byggeri i 2050 risikerer at blive oversvømmet hver 5. år.  
  
Ansøger har udtrykt, at hvis der ikke meddeles dispensation fra lokalplanen, vil de udnytte deres byggeret og lade 
området bebygge i henhold til lokalplanens udstykningsplan. Dette er umiddelbart ikke ønskeligt, da en stor del af 
lokalplanområdet som nævnt er i risiko for jævnlige oversvømmelser. Det kan således blive aktuelt at tage stilling til, 
om lokalplan nr. 92 skal ophæves eller ej. 
  
Hvis lokalplanen ophæves kan det betyde, at ejeren mister sin byggeret, hvorved kommunen muligvis kan få et 
erstatningskrav. Eventuelle erstatningsspørgsmål skal afklares, og planafdelingen er derfor i dialog med 
Naturstyrelsen derom. Alternativt kan der udarbejdes en klimalokalplan, som indeholder tiltag, som kan 
forhindre/mindske oversvømmelser. Spørgsmålet er dog, om der kan laves tilstrækkelige tiltag mod oversvømmelser
i området.  
Der er forskellige scenarier for lokalplanområdets realisering (se bilag 5). 
  
På nuværende tidpunkt er det imidlertid kun aktuelt at tage stilling til, om der kan igangsættes en 2 ugers nabohøring 
med henblik på at høre naboernes kendskab til området og deres bemærkninger til de ansøgte 4 parceller, som 
ønskes udstykket og bebygget.   
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at der igangsættes en 2-ugers nabohøring med henblik på at meddele en eventuel 
dispensation fra lokalplanen til det ansøgte. 
  
ØKONOMISKE KONSEKVENSER 
På nuværende tidspunkt ingen økonomiske konsekvenser for Kalundborg Kommune.  
  
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at godkende teknik- og miljøchefens indstilling. 
Bilag 1 - Oversigtskort over lokalplanområde 
326-2014-137406 
Bilag 2 - Kort over de ansøgte skelforandringer/nye parceller 
326-2014-141535 
Bilag 3 - Kortbilag 03 fra lokalplan 
326-2014-141533 
Bilag 4 - Kortbilag 04 fra lokalplan 
326-2014-141534 
Bilag 5 - Mulige scenarier for lokalplanområdet 
326-2014-137158 
Bilag 6 - Oplysninger til ansøgning 
326-2014-148744 
Bilag 7 - Lokalplan nr. 92 
326-2014-125773 
